แนวโน้มดัชนีเช้านี้ผันผวน-อิงขาลง
นักวิเคราะห์ฯคาดตลาดหุ้นไทยเช้าผันผวนและอาจปรับตัวลงต่อ เหตุไร้ปัจจัยใหม่-ปัจจัยเดิมยังไม่คลี่คลาย
21 มิ.ย. 2554

นักวิเคราะห์ฯคาดตลาดหุ้นไทยเช้าผันผวนและอาจปรับตัวลงต่อ เหตุไร้ปัจจัยใหม่-ปัจจัยเดิมยังไม่คลี่คลาย
นายเทิดศักดิ์ ทวีธีรธรรม ผู้อำนวยการอาวุโสฝ่ายวิจัยไทย บล.เอเชียพลัส กล่าวว่า ตลาดหุ้นไทยเช้านี้คาดว่าจะผันผวนและอาจปรับตัวลงต่อ เนื่องจากตลาดฯยังไม่ได้มีปัจจัยใหม่เข้ามา ประกอบกับปัจจัยลบเดิมยังไม่ได้คลี่คลาย ทั้งเรื่องการเมืองในประเทศ รวมถึงปัญหาหนี้สินในยุโรป และนักลงทุนต่างชาติก็ยังขายอยู่
อย่างไรก็ดี วานนี้ราคาน้ำมันได้รีบาวด์ขึ้นมาเล็กน้อยใกล้ระดับ 94 เหรียญ/บาร์เรล ซึ่งอาจช่วยหุ้นในกลุ่มน้ำมันได้บ้าง ส่วนตลาดหุ้นอื่นในภูมิภาคเอเชียเช้านี้ส่วนใหญ่แกว่งทั้งในแดนบวก-ลบเล็กน้อย พร้อมให้แนวรับ 1,000 จุด แนวต้าน 1,020 จุด